open-index/open-wikipedia-markdown huggingface dataset:
Սպիտակաչք որոր

**Սպիտակաչք որոր** կամ **կարմիրծովյան որոր** (), թռչունների դաս, որորների ընտանիք (Laridae): Տարածվածությունը սահմանափակվում է համեմատաբար փոքր տարածքով՝ Կարմիր ծովով և Ադենի ծոցով, որտեղ տեսակները բույն են դնում առափնյա կղզիներում։

## Բնութագիր
thumb|left|Սպիտակաչք (կարմիրծովյան) որոր
Սպիտակաչք որորները դրանք բարակ, միջին մեծության են։ Մարմնի երկարությունը 39-43 սմ, թևերի երկարությունը՝ 100-109 սմ։ Այս տեսակը մոտավորապես նույն չափի է, ինչ մոխրագույն որորը։ Զուգավորման շրջանում գլուխը, վիզը սև է, աչքերի վերևում և ներքևում լայն սպիտակ կիսալուսին է։ Կրծքավանդակը և ուսերը բաց մոխրագույն են, հետևի և վերին ծածկոցները՝ մուգ մոխրագույն, մնացած ողնաշարն ու պոչը՝ սպիտակ։ Թևերի հիմքերը մոխրագույն են, իսկ մնացած մասերը՝ սև։ Երկար և բարակ կտուցը երկգույն է՝ կարմիր հիմքով և սև գագաթով։ Ծիածանաթաղանթը մուգ է, ոտքերը բաց դեղնականաչավուն։

## Տարածվածություն
Տեսակի տարածվածությունը սահմանափակվում է համեմատաբար փոքր տարածքով՝ Կարմիր ծովի ափին և Ադենի ծոցով։ Բնի շրջանից դուրս, սպիտակաչք որորներ կարելի է գտնել նաև Աքաբայի ծոցում և բաց ծովում։ Թռչունները նկատվում են նաև Թուրքիայում, Միջերկրական ծովի իսրայելական ծովափին, Արաբական Միացյալ Էմիրություններում, Օմանում և Իրանում։

## Կենսակերպ
Սպիտակաչք որորները հիմնականում կեր են փնտրում ծովի ափերին, մի քանի եգիպտական պոպուլյացիաներ օգտվում են աղբավայրերից՝ որպես սննդի աղբյուր։ Սնունդը բաղկացած է ձկներից, խեցգետնանմաններից, կակղամորթերից, օղակավոր որդերից և դեն նետված մնացորդներից։ Տեսակները բույն են դնում ափամերձ, զառիվայր կղզիներում՝ լողափին մոտ գտնվող ազատ գաղութներում։ Բները տեղակայված են բուսականությունից զերծ, ժայռոտ տեղանքում կամ ավազոտ տարածքներում։ Բույնը դա փորվածք է գետնի մեջ, որը շրջապատված է փոքր քանակությամբ նյութով։

## Պատկերասրահ

Պատկեր:Ichthyaetus leucophthalmus 1838.jpg|Սպիտակաչք որոր
Պատկեր:Larus-leucophthalmus.jpg
Պատկեր:White-eyed gull at the Red Sea 2.jpg|Սպիտակաչք որորը թռչելիս
Պատկեր:White-eyed gull at the Red Sea.JPG
Պատկեր:Белоглазая чайка.jpg
Պատկեր:White-eyed Gull Nabq protected area by Hatem Moushir 64.jpg
Պատկեր:White-eyed Gull Nabq protected area by Hatem Moushir 61.jpg
Պատկեր:Mewy.JPG
Պատկեր:Ichthyaetus leucophthalmus range.png|Սպիտակաչք որորի տարածման արեալ


## Ծանոթագրություններ

## Գրականություն
* PERSGA/GEF 2004. Regional Action Plan for the Conservation of Breeding Seabirds and their Habitats in the Red Sea and Gulf of Aden. PERSGA, Jeddah: S. 48 PDF .
* Porter R. F., Christensen S. und Schiermacker-Hansen P. 2004. Birds of the Middle East. Princeton University Press, Princeton und Oxford: S. 90—91 und 305—306, ISBN 978-0-691-12104-8.
* Svensson L., Grant P. J., Mullarney K., Zetterström D. 1999. Der neue Kosmos Vogelführer. Kosmos, Stuttgart: S. 182—183, ISBN 3-440-07720-9.

Կատեգորիա:Ասիայի թռչուններ
Զոյա Յակովլևա

**Զոյա Տիտովնա Յակովլևա** (, բեմական կեղծանունը՝ Պավլովնա, ), թատրոնի խորհրդային  դերասանուհի։ 1941-1944 թվականներին՝ Հայրենական Մեծ պատերազմի ժամանակ, եղել է Ղրիմյան ընդհատակի ներկայացուցիչ։

## Կենսագրություն
1924 թվականին ավարտել է Կազանի թատերական ստուդիան։ 1918 թվականի նոյեմբերից Ն. Ա. Գինցելի ղեկավարությամբ եղել է Չեբոքսարի ժողովրդական տան թատերախմբի, իսկ   1918–1922 թվականներին՝ ՉՊԱԴ-ի ռուսական թատերախմբի դերասանուհի։ 1925-1938 թվականներին աշխատել է Բրյանսկի և Բեժեցկի քաղաքային և Վոլգոգրադի ու Լենինգրադի մարզային թատրոններում՝ որպես դերասանուհի։ 1938-1941 թվականներին հանդես է եկել Ղրիմի Ա. Մ. Գորկու անվան ակադեմիական թատրոնի բեմում (Սիմֆերոպոլ)։

thumb|Հուշատախտակ թատրոնի պատին

1942 թվականից մինչև 1944 թվականը գերմանական զորքերի կողմից Ղրիմի օկուպացիայի ժամանակ եղել է գերմանական իշխանությունների հսկողության տակ գտնվող Սիմֆերոպոլի ռուսական դրամայի և կոմեդիայի թատրոնի դերասանուհի։ Ընդհատակյա «Բազե» խումբը, որտեղ ընդգրկված էր Զոյա Յակովլևնան, կազմակերպել է 45 խոշոր դիվերսիաներ և փոխանցել հարյուրավոր հետախուզական տեղեկություններ։ Հետախուզական գործունեության հետ մեկտեղ Զոյա Յակովլևնան կարում, վերակարում և գործում էր ղրիմյան պարտիզանների հագուստներն ու մյուս  իրերը։ Ամուսնու՝ դերասան Դմիտրի Դոբրոսմիսլովի միջոցով, ով գիտեր գերմաներեն, հավաքում էր տեղեկություններ։

Զոյա Յակովլևան խաղացել է 100-ից ավելի դերեր, հանդես է եկել նաև մանրապատումներում։ Նրա խաղացած դերերից են՝ Նատաշան (Մաքսիմ Գորկու «Հատակում»), Ակուլկան (Ի. Վ. Սպաժինսկու «Հին տարիներ»), Ուլիտան (Ալեքսանդր Օստրովսկու «Անտառ») և այլն։ Ղրիմի օկուպացիայի ժամանակ դարձավ ղրիմյան ընդհատակյա խմբի («Բազե» խումբ, 1943-1944) անդամ, հավաքում էր հետախուզական տվյալներ, տարածում թռուցիկներ բնակչության շրջանում և կատարում ընդհատակյա աշխատանքներ։ Գեստապոյի կողմից ձերբակալվում և գնդակահարվում է, թաղված է Սիմֆերոպոլի մոտ գտնվող Դոբկայի եղբայրական գերեզմանոցում։

## Հիշատակ
ձախից|thumb|Սիմֆերոպոլի ընդհատակայինների եղբայրական գերեզմանոցը
«Բազե» խմբի սխրանքներին է նվիրված Ա. Ա. Վասիլևի և Լ. Դ. Էլստոնի պիեսի հիման վրա բեմադրված  «Դերասաններ»  (Կամերային թատրոն, Մոսկվա, 1949) և «Նրանք դերասաններ էին» (Ղրիմի դրամատիկական թատրոն, Սիմֆերոպոլ) ներկայացումները, «Նրանք դերասաններ էին» գեղարվեստական ֆիլմը («Մոսֆիլմ», 1982),  Մ. Պ. Ուդալովի «Դերասանուհին» պիեսը (Ռուսական դրամատիկական թատրոն, Չուվաշիա)։ Ընդհատակայինների հիշատակին շենքի վրա տեղադրված է հուշատախտակ։

2010 թվականի մայիսի 12-ին «Ռոսիա 1» հեռուստաալիքով ցուցադրվեց ռեժիսոր Ալեքսանդր Բելանովի «Պրեմիերայից հետո գնդակահարություն։ Մի դավաճանության պատմություն» վավերագրական ֆիլմը։

Յակովլևայի անունով փողոց կա Չեբոքսարիում։

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:Մահապատժի ենթարկված անձինք
Կատեգորիա:Պարտիզաններ
Հրվոե Չալե

**Հրվոե Չալե** (, ), խորվաթ ֆուտբոլիստ, պաշտպան։

## Կարերիա
### Ակումբային

Ֆուտբոլով սկսել է զբաղվել 9 տարեկանից։ Զագրեբյան «Դինամո» ակումբի սան է։ 2003 թվականին նա իր նորամուտն է նշել թիմի կազմում, սակայն հիմնականում փոխարինման է դուրս եկել կամ մասնակցել ցածր որակավորում ունեցող խաղերի։ 2004/05 խաղաշրջանում վարձավճարով հանդես է եկել Զապրեշիչի «Ինտեր» ակումբում, այնտեղ բավականաչափ փորձ է ձեռք բերել և վերադառնալով Զագրեբ` ավելի հաճախ է խաղացել հիմնական կազմում։

2008 թվականի մայիսին Դավոր Վուգրինեցի խորհրդով նա 2,5 միլիոն եվրոյով տեղափոխվել էր թուրքական «Տրամբզոնսպոր» ակումբ։ Չալեն դարձել է ակումբի 68-րդ լեգեոները և երկրորդ խորվաթը (Վուգրինեցն ակումբի առաջին խորվաթն էր): Ձախ պաշտպանի դիրքում անց է կացրել 36 խաղ, 2009/2010 խաղաշրջանում նվաճել է Թուրքիայի գավաթը և մասնակցել է «Բուրսասպորտի» դեմ Սուպերգավաթի հանդիպմանը (խաղն ավարտվել է հաղթանակով` 3:0 հաշվով)։ 2011 թվականի հուլիսի 19-ին եկկողմ համաձայնությամբ խզել է պայմանագիրը, օգոստոսի 22-ին մինչև 2014 թվականի հունիսի 30-ը պայմանագիր է ստորագրել «Վոլսֆսբուրգի» հետ և ստացել է 26 համարը։ 2013 թվականի մայիսին պայմանագիր է ստորագրել «Վասլանդ-Բևերեն» ակումբի հետ։

### Հավաքական
Ելույթ է ունեցել Խորվաթիայի պատանեկան և երիտասարդական բոլոր հավաքականներում։ 2009 թվականի փետրվարի 11-ին Ռումինիայի ֆուտբոլի ազգային հավաքականի դեմ խաղում իր նորամուտն է նշել երկրի ազգային հավաքականի հիմնական կազմում։

## Տիտղոսներ
* Թուրքիայի գավաթակիր 2009/10
* Թուրքիայի սուպեր գավաթակիր 2010

## Ծանոթագրություններ

## Արտաքին հղումներ
* 
* 
* 
* Պրոֆիլը Weltfussball.de կայքում

Կատեգորիա:Բունդեսլիգայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ինտեր Զապրեշիչի ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Վասլանդ Բևերենի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Աշխարհի երկրների բնակչություն (կանխատեսում)

Ստորև բերված է աշխարհի երկրների ցանկը՝ ըստ բնակչության կանխատեսվող թվաքանակի, որ կազմվել է ՄԱԿ-ի տնտեսական և սոցիալական հարցերի դեպարտամենտի գնահատականի հիման վրա։ Ներկայացված է կանխատեսման միջին մակարդակը () 2015, 2020, 2030, 2050 և 2100 թվականների հուլիսի 1-ի համար։

## Տես նաև
* Աշխարհի երկրներն ըստ բնակչության
* Երկիր մոլորակի բնակչության պատմություն

## Ծանոթագրություններ
Դեբար

**Դեբար** (, , *Дибра*, , *Дебре*)՝ քաղաք Հյուսիսային Մակեդոնիայի արևմտյան հատվածում։ Նույնանուն Դեբար համայնքի կենտրոնը։

## Աշխարհագրություն
Քաղաքը գտնվում է Դեբարյան դաշտի գոգահովտում, Դեբարյան արհեստական լճի ափին, Սև Դրին և վերջինիս վտակ Ռադիկա գետերի միջև։ Սահմանամերձ է Ալբանիային։ Քաղաքը շրջապատված է ծովի մակարդակից 625 մ բարձրություն ունեցող Դեշատ, Ստոգովո, Յաբլանիցա և Բիստրա լեռներով։

## Պատմություն
Քարտեզի վրա այն առաջին անգամ հիշատակվել է Կլավիդոս Պտղոմեոսի կողմից Դեբորուս (Deborus) անվան ներքո։

Բյուզանդական կայսր Բարսեղ Բ-ն հաստատել է քաղաքի գոյությունը, իսկ Ֆելիֆս Պետանքիքը այն վերանվանել է Դիբրի։

Երբ 1014 թվականին Սամուէլ Կոմսաձագը պարտություն կրեց բյուզանական կայսր Բարսեղ Բ-ից, քաղաքը սկսեց կառավարել Բիտոլայի Եպիսկոպոսը։

14-րդ դարի երկրորդ կեսից հետո Դեբարը կառավարվում էր Ալբանիայի Կաստրիոտի իշխող ցեղի կողմից։

1395 թվականին այն նվաճվել է Օսմանյան թուրքերի կողմից, իսկ հետագայում՝ դարձել Դեբարյան Սանջակի նստավայրը։

1440 թվականին Սկանդերբեգը այն սահմանեց սանջակ-բեյ։

Քաղաքում է ծնվել Հովհաննես Դեբարսկին (1018—1037), ով ուղղափառ արքեպիսկոպոսների մեջ առաջին գլխում էր։

Դեբարի բնակչությունը էականորեն նվազեց Առաջին համաշխարհային պատերազմից հետո։
[մինի|320x320px|[Սկանդերբեգի հուշարձանը Դեբարում|alt=]]

## Բնակչություն
Համաձայն 2002 թվականի մարդահամարի՝ Դեբարն ունի 14561 բնակիչ։

Դեբարի բնիկների 98 %-ը թուրքական մարդահամարի ցուցմունքի համաձայն մակեդոներենը մայրենի լեզու են համարում համարյա բոլորը։ Որպես թուրք գրանցվել են պոմակները կամ տորբեշները՝ մուսուլման մակեդոնացիները։

## Մշակույթ
[մինի|աջից|320x320px|Դեբարի [մզկիթը|alt=]]

Ամենալավ արհեստավորների, փայտի փորագրության վարպետների և շինարարների մեծ մասը գալիս են Դեբարի շրջանից։ Նրանք հայտնի են դարձել վարպետությամբ ստեղծելով դետալներ և տպավորիչ փայտե փորագրություններ, նկարելով գեղեցիկ սրբապատկերներ, պատրաստելով եզակի  կառույցներ։ Փաստ է, որ Դեբարը երեք հանրաճանաչ փայտագործական դպրոց ունեցող շրջաններից մեկն է։ Մյուս երկուսն են Սամոկովը և Բանսկոն։ Նրանց գործերը կարող են ցուցադրված լինել Բալկանյան թերակղզու բոլոր կողմերի բազմաթիվ եկեղեցիներում և մշակութային կառույցներում։

Դեբարը ճանաչված է նաև իր պիցայով։ 2018 թվականին Դեբարն յուրաքանչյուր 3 000 բնակչի հաշվով ունեցել է մեկ պիցերիա։ Իսկ քաղաքի էմիգրանտները ԱՄՆ-ում բացել են մոտ 50 պիցայի ռեստորաններ։

## Հայտնի բնիկներ
* Միլան Պանչևսկի - Հարավսլավիայի կոմունիստների միության Կենտկոմի նախագության վերջին նախագահը,
* Մոիս Գոլեմի - Սկանդերբեգի բանակի գեներալ,
* Հակի Սթերմիլի - գրող,
* Գյոն Կաստրիոտի - Սկանդերբեգի հայրը,
* Ֆիքրի Դինի - Ալբանիայի առաջին վարչապետը,
* Էքրեմ Բաշա - գրող։

## Արտաքին հղումներ
* Դեբարի շրջան
*[Դեբարը քարտեզի վրա](https://www.google.com/maps?q=%D0%94%D0%B5%D0%B1%D0%B0%D1%80&hl=en&ie=UTF8&ll=41.515262,20.527439&spn=0.069795,0.169086&sll=41.44382,20.546751&sspn=0.034936,0.084543&t=h&hnear=Debar,+Macedonia+(FYROM)&z=13)

## Ծանոթագրություններ


Կատեգորիա:Հյուսիսային Մակեդոնիայի քաղաքներ
Ալբիրի

**Ալբիրի** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 1800 մետր բարձրության վրա։ Շրջկենտրոն Գորիից հեռու է 50 կմ։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Գառնիկ ախպեր (բալլադ)

**Գառնիկ ախպեր**, բալլադ, որի հեղինակն է հայ գրող Հովհաննես Թումանյանը։

## Պատմություն
Բալլադի գրվելու տարեթիվն անհայտ է, ինքնագիրը ևս չի պահպանվել։

Բալլադի սյուժեն վերցված է Տ. Նավասարդյանի գրքից, որը նշել է բանաստեղծը երկի առաջին հրատարակության մեջ։

Թումանյանը բալլադը գրելիս ստեղծել է նաև նոր դրվագներ` հարազատ մնալով ժողովրդական հեքիաթի ոգուն և բովանդակությանը։

Հովհաննես Թումանյանը ծանոթ է եղել հեքիաթի այլ տարբերակներին։

Ինչպես ինքը գրել է «Հովիտի» Ս. Հ.-ի քննադատականի առիթով» հոդվածում, օգտվել է նաև « հայ ժողովրդական հեքիաթից` Վասպուրականի վարիանտից, որ գրի է առել հանգուցյալ Սրվանձտյանը և տպված է նրա «Մանանայում», հեքիաթի անունն էլ հենց «Գառնիկ ախպեր», ինչպես կոչվում է նաև հայկական ուրիշ շրջաններում, օրինակ Արարատյան երկրում»։

Առաջին անգամ «Բովանդակությունը քաղված է Տ. Նավասարդյանի «Հայ ժողովրդական հեքաիաթներ» ժողովածուից» հեղինակային ծանոթագրությամբ տպագրվել
է Թիֆլիսի «Հասկեր» ամսագրր 1905 թվականի սեպտեմբերի 1-ին համար-ի 2-7-րդ էջերում, նոյեմբեր-դեկտեմբերի 3-4  համարների 97-102 էջերում, այնուհետև` 1909 թվականին տպագրվել է առանձին, պատկերազարդ գրքով, ապա` Երկերի ժողովածուի առաջին հատորի 301-307 էջերում։

## Սյուժե
Բալլադը պատմում է 2 որբ երեխաների` ավագ քրոջ ու կրտսեր եղբոր մասին։ Նրանք գնում են ճանավարհով, արևը վառում է, բայց ջուր չկա խմելու։ Երեխաները հասնում են կովի և ձիու ոտնատեղի, որի մեջ ջուր կա. եղբայրն ուզում է խմել, բայց քույրը թույլ չի տալիս։ Երբ հասնում են գառան ոտնատեղին, քույրը չի նկատում, և եղբայրը ջուրը խմելով` դառնում է գառ։ Անտառում նրանց ձիավորներ են հանդիպում, իմանում են եղելությունն ու նրանց տանում են թագավորի մոտ։ Թագավորը հավանում է աղջկան և դարձնում է իրեն թագուհի։ Պալատում լինում է նաև մի նախանձ աղախին, որն աղջկան լողացնելիս գցում է ծովի մեջ, իր աղջկա դեմքը շղարշով փակում է և տանում պալատ` որպես թագուհի։ Աղջիկը ձևացնում է թե հիվանդ է։ Գառնիկ ախպերը գիտեր, թե ինչ է պատահել իրականում և ցատկոտում էր մի ափից մյուսը։ Կեղծ թագուհին ասում է, թե ինքը պետք է ուտի գառնիկ ախպոր մսից, որպեսզի առողջանա։ Թագավորն ապշում է թագուհու դաժանությունից։ Ծովի ափին գառնուկը պատմում է քրոջը պատմում է տեղի ունեցածի մասին. թագավորն այդ ամենը լսելով` բացում է աղջկա շղարշը և բացահայտում է խաբերությունը։ Աղջկան և պառավին խեղդում են ծովում, իսկ թագուհուն` Մանուշին հանում են ծովից. այդ ուրախությունից գառնիկ ախպերը պատռում է իր մոռթին և դառնում է գեղեցիկ տղա։

## Ծանոթագրություններ

Կատեգորիա:Հովհաննես Թումանյանի բալլադներ
Սպիտակ սագ

270px|thumb| Սպիտակ սագի ձու: ''Թուլուզի թանգարան''
**Սպիտակ սագ** (), Սագանմանների (*Anser*) կարգի, բադերի ընտանիքի (Anatidae) թռչուն։ Թռչող թռչուն է։ Կարող են թռչել 42-50 օրականից։ Հիմնականում ակտիվ են ձմռանը։ Ռուսաստանի տարածքում այն տարածված է Վրանգելի կղզում, Յակուտիայի հյուսիս-արևելքում և Չուկոտյան թերակղզում։

thumb|left|''Anser caerulescens caerulescens'' -Փոքր սպիտակ սագ

## Բնութագիր
Հիմնականում այն ունի սպիտակ փետուրներ։ Մարմինը մեծ չէ, 60-ից 75 սմ երկարությամբ, սովորաբար 3 կգ-ից ոչ ավելի։ Թևերի բացվածքը 150 սմ է։ Սև գույնը գերակշռում է թևերի վերջում և կտուցի շուրջ։ Կտուցը և թաթերը վարդագույն են։ Հաճախ կա ոսկե դեղին կետեր։ Ճտերը սովորաբար գորշ դարչնավուն, մոգրագույն են լինում։

## Տարածվածություն
Սպիտակ սագը հիմնականում բնադրում է Գրենլանդիայի հյուսիս-արևմուտքում, Կանադայի հյուսիսում, Սիբիրի հյուսիս-արևելքում, բայց ձմռանը գաղթում է դեպի հարավ՝ հիմնականում ԱՄՆ։ Հազվադեպ թռչուն են Եվրոպա։

Պոպուլյացիայի հետևանքով տեսակից առաջացել է երկու ենթատեսակ։ Առաջինը ձմեռում է Բրիտանական Կոլումբիայում և Կանադայում։ Երկրորդը ձմեռում է ԱՄՆ Կալիֆորնիա նահանգում։

## Սնունդ
Երկրամասում ամռանը բնադրած սագերի համար արկտիկական խոտաբույսերը կազմում են սննդի հիմքը։ Արկտիկական Կանադայում սագերի համար որպես սնունդ կարևոր դեր է խաղում սեզը։ Վրանգելի կղզում սագերի համար կեր են հանդիսանում *Dupontia fischeri և Pleuropogon sabini*վեգետատիվ մասերը։ Թռչունների սննդակարգում ներառված են մամուռների և քարաքոսերի տերևները և դրանց ընձյուղները։

## Բազմացում
Արական և իգական սագերը զույգ են կազմում ամբողջ կյանքի համար։ Բազմացման շրջանը սկսվում է մայիսի վերջից։ Սագերը կառուցում են բնադրման գաղութներ։ Հունիսի սկզբին էգ սագը դնում է 4-6 սպիտակ ձու և 21 օր թուխս է նստում։ Ճտերի թևեր աճելու և ձվից դուրս գալու համար 6 շաբաթ է հարկավոր։ Զուգահեռաբար հասուն թռչունը ենթարկվում է փետրափոխման։ Երեք տարեկանում թռչունները դառնում են սեռականորեն հասուն։ Կյանքի տևողությունը կարող է լինել 20 տարի։

мини|слева|175px|Белый гусь. <small>Почтовая марка СССР, 1962 г.</small>

## Արվեստում
* Անգլիայի արևելյան ափին Կանադայից բռնված Սպիտակ սագը ամերիկյան գրող Փոլ Գելիկոյի «Սպիտակ սագը» պատմվածքի կենտրոնական խորհրդանշական հերոսն է։

## Պատկերասրահ

Պատկեր:Anser caerulescens CT4.jpg|Սպիտակ սագ
Պատկեր:Anser caerulescens CT8.jpg|Թռչող սպիտակ սագեր
Պատկեր:Anser caerulescens CT6.jpg
Պատկեր:Anser caerulescens CT3.jpg
Պատկեր:Range Lesser Snow Goose.jpg|Սպիտակ սագերի տարածման արեալ
Պատկեր:Ganso 090.jpg
Պատկեր:SnowGooseBoaqueDelApache2.jpg
Պատկեր:Chen caerulescens NBII.jpg
Պատկեր:Anser caerulescens CT.jpg
Պատկեր:Anser caerulescens CT10.jpg
Պատկեր:Anser caerulescens CT 07.jpg
Պատկեր:Anser caerulescens (AM LB7946-4).jpg
Պատկեր:Snow Goose - Anser caerulescens (30027139467).jpg
Պատկեր:Snow Goose - Anser caerulescens.jpg


## Ծանոթագրություններ

## Գրականություն
* *Храбрый В. М.* Школьный атлас — определитель птиц. — , 1988.

## Արտաքին հղումներ
* Позвоночные животные России: Белый гусь
Չարեր և գեղեցիկներ

**«Չարեր և գեղեցիկներ»**, (**«Վատն ու գեղեցիկը»**. ), Վինսենթ Մինելլի ֆիլմը կինոարդյունաբերության գործիչների մասին։ Սցենարը հիմնված է Չարլզ Բրեդշոուի «Հարգանքի տուրք վատ տղային» () պատմվածքի վրա։ Պրեմիերան տեղի է ունեցել 1952 թվականի դեկտեմբերի 25-ին։

Գլխավոր դերերը խաղում են Քըրք Դուգլասը և Լանա Թըրները։ Ֆիլմը ստացել է հինգ «Օսկար», այդ թվում՝ երկրորդ պլանի լավագույն դերասանուհու համար։ 2002 թվականին ֆիլմն ընդգրկվել է Ամերիկայի Միացյալ Նահանգների ֆիլմերի Ազգային ռեեստր։

## Սյուժե
Ֆիլմը դաժան և ցանկասեր հոլիվուդյան պրոդյուսեր Ջոնաթան Շիլդսի մասին պատմությունն է՝ տարբեր ականատեսների տեսակետներից, որոնցից են հանրահայտ գրող Ջեյմս Լի Բարթլոուն, կինոաստղ Ջորջիա Լորիսոնը և ռեժիսոր Ֆրեդ Էմիելը։

## Դերերում

## Մրցանակներ և անվանակարգեր
### Մրցանակներ
«**[[Օսկար]]**»։
* 1953 - Երկրորդ պլանի լավագույն դերասանուհու համար (Գլորիա Գրեհեմ)
* 1953 - Օսկար լավագույն ադապտացված սցենարի համար (Չարլզ Շնի)
* 1953 - Լավագույն աշխատանքի գեղարվեստական ղեկավար/դեկորատոր (Սեդրիկ Հիբոնս, Էդվարդ Կարֆագնո, Էդվին Ուիլիս, Կիոգ Գլիզոն)
* 1953 - Լավագույն օպերատորական աշխատանք (Ռոբերտ Սյորտիս)
* 1953 - Լավագույն կոստյումների դիզայն (Հելեն Ռոուզ)

### Անվանակարգեր
«**[[Օսկար]]**»։
* 1953 - Լավագույն տղամարդու դեր (Քըրք Դուգլաս)

«**[[Ոսկե գլոբուս]]**»։
* 1953 - Երկրորդ պլանի լավագույն տղամարդու դեր - կինոնկար (Գիլբերտ Ռոլանդ)
* 1953 - Երկրորդ պլանի լավագույն տղամարդու դեր - կինոնկար (Գլորիա Գրեհեմ)

«**[[BAFTA]]**»:
* 1954 - Լավագույն ֆիլմ

## Ծանոթագրություններ

## Արտաքին հղումներ
*
* 

Կատեգորիա:1950-ականների անգլերեն ֆիլմեր
Կատեգորիա:1952 ֆիլմեր
Կատեգորիա:MGM ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Վինսենթ Մինելլիի ֆիլմեր
Կատեգորիա:Ֆիլմեր դերասանների մասին
Կատեգորիա:1950-ականների ամերիկյան ֆիլմեր
Կատեգորիա:1952 դրամա ֆիլմեր
Վաղինակ Խաչատրյան

**Վաղինակ Ավետիսի Խաչատրյան** (), հայ բժիշկ, բժշկական գիտությունների թեկնածու (1961), դոցենտ (1964), Հայկական ԽՍՀ վաստակավոր բժիշկ (1968)։

## Կենսագրություն
Շնվել է 1915 թվականին Ստեփանավանի շրջանի Յաղդան գյուղում։ Ավարտել է Թբիլիսիի մանկավարժական տեխնիկումը և երկու տարի զբաղվել ուսուցչությամբ։ 1935 թվականին ընդունվել է Երևանի բժշկական ինստիտուտ և ավարտել 1940 թվականին։ Աշխատանքի է գործուղվել Շամշադինի շրջան, որտեղ աշխատել է մեկ տարի։ 1941 թվականի հունիսի 29-ին զորակոչվել է բանակ և նշանակվեկ Երևանում կազմավորված հատուկ ճանապարհաշինական գումարտակի սանիտարական մասի պետ։ Այդ գումարտակը կամուրջներ ու խճուղի է կառուցել Երևանից Լենինական, կամուրջներ Հրազդան գետի վրա, Աշտարակում, Թալինում, Աղնիում։ Խաչատրյանը ձմռանը հիվանդանում է թոքաբորբով, ապաքինվելուց հետո նշանակվում է № 1418 էվակուհոսպիտալի օրդինատոր։ Այստեղ էլ վարակվում է բծավոր տիֆով, երկար ժամանակ բուժվում, որից հետո ազատվում է զինվորական ծառայությունից, նշանակվում Ալավերդու քաղաքային հիվանդանոցի գլխավոր բժիշկ։ Այս պաշտոնում մնում է երեք տարի։ Տեղափոխվում է Երևան, 1947 թվականին կրտսեր գիտաշխատողի պաշտոնով աշխատանքի է անցնում մանկաբարձության և գինեկոլոգիայի գիտահետազոտական ինստիտուտում:, որտեղ պաշտպանում է թեկնածուական ատենախոսություն (1961), այնուհետև ստանում է դոցենտի կոչում (1964)։ 1981 թվականից անցնում է կենսաթոշակի, բայց որպես կոնսուլտանտ շարունակում է աշխատել առողջապահության նախարարության 4-րդ բուժմիավորման հիվանդանոցում։ 1968 թվականին նրան շնորհվել է Հայկական ԽՍՀ վաստակավոր բժշկի կոչում։ Պարգևատրվել է ութ մարտական ու աշխատանքային մեդալներով, «Առողջապահության գերազանցիկի» մեդալով։

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:ՀԽՍՀ վաստակավոր բժիշկներ
Կատեգորիա:Բժշկական գիտությունների թեկնածուներ
Կատեգորիա:Յաղդան գյուղում ծնվածներ
Ծովային էկոհամակարգեր

thumb|300px|right|Կորալային խութերը հայտնի են իրենց հարուստ կենսաբազմազանությամբ
[thumb|[Մեծ արգելախութ]]

**Ծովային էկոհամակարգեր**, Երկիր մոլորակում ջրային խոշորագույն էկոհամակարգերից։ Դրանք իրենց մեջ ընդգրկում է օվկիանոսները, աղակալած հողերը, մակընթացության գոտիները, գետաբերանի ծովախորշերը, ծովալճակները, մանգրենու մացառուտները, կորալային խութերը, խորը ծովերը և ջրային իջվածքները։ Այս էկոհամակարգերը կարող են հակադրվել քաղցրահամ ջրերի էկոհամակարգին, որոնց մեջ աղերի պարունակությունն ավելի ցածր է։ Ծովային ջրերը զբաղեցնում են Երկիր մոլորակի երկու երրորդ մասը։ Նման տեղերը համարվում են էկոհամակարգեր, քանի որ բույսերի կյանքը կապված է կենդանիների կյանքի հետ և հակառակը։

Ծովային էկոհամակարգերը շատ կարևոր են ինչպես ծովային կյանքի ընդհանուր բարեկեցության, այնպես էլ` ցամաքային միջավայրի համար։ Ըստ Համաշխարհային ռեսուրսների կենտրոնի` ծովային կենսաբանական արդյունավետության մեկ երրորդը բաժին է հասնում ափամերձ շրջաններին, ներառյալ գետաբերանային էկոհամակարգերը (աղակալած հողեր, ծովային բուսականություն, մանգրենու անտառներ), որոնք համարվում են Երկիր մոլորակի վրա ամենաարդյունավետ շրջանները։ Բացի դրանից, ծովային այնպիսի էկոհամակարգերը, ինչպիսիք են, օրինակ, կորալայաին խութերը, համեմատած ծովային մյուս էկոհամակարգերի հետ` ստեղծում են կենսաբանական բազմազանության ավելի բարձր աստիճան` վերջիններիս համար սնունդ և ապաստարան ապահովելով։

Ծովային էկոհամակարգերը, որպես կանոն, ունեն կենսաբանական բազմազանության ավելի լայն տեսակներ, և հետևաբար ենթադրվում է, որ առավել դիմացկուն են ներքին թափանցումների դեմ։ Ամեն դեպքում բացառություններ հանդիպել են, և ներխուժմանը դիմակայելու համար պատասխանատու մեխանիզմները դեռևս հայտնի չեն։

## Տես նաև
* Սննդային կապեր

## Ծանոթագրություններ

## Արտաքին հղումներ
* U.S. Environmental Protection Agency—EPA: Marine Ecosystems
* Encyclopædia Britannica Online: "Marine ecosystem" — (2008).
* Smithsonian Institution: Ocean Portal

Կատեգորիա:Էկոհամակարգեր
Կատեգորիա:Ծովային կենսաբանություն
Կատեգորիա:Էկոլոգիայի համակարգեր
Աբուլֆաթ Ալիև

**Աբուլֆաթ Ասադ օղլի Ալիև** (, ), Ադրբեջանի օպերային երգիչ քնարական (տենոր), Ադրբեջանական ԽՍՀ ժողովրդական արտիստ (1964);

## Կենսագրություն
Աբուլֆաթ Ասադ օղլի Ալիևը ծնվել է 1926 թվականի դեկտեմբերի 30-ին։ Նրա հայրը մահացել է, երբ նա 7 տարեկան էր։ Նրա ընտանիքը տեղափոխվեց Ֆիզուլի քաղաքը։ Նրանք չորս տարի ապրել են Ֆուզուլիում։ Այնուհետև նրանք տեղափոխվել են Աղդամ։ Նա շարունակել է իր ուսումը թիվ 1 քաղաքային դպրոցում։ Այստեղ նա միացել է երաժշտական հանրությանը։ Նա տեղափոխվել է Բաքու, երբ 19 տարեկան էր։ 1945 թվականից նա եղել է Ադրբեջանի պետական ֆիլհարմոնիայի մենակատար։

Աբուլֆաթ Ալիևը, ով երկար տարիներ աշխատել է Օպերայի և բալետի թատրոնում, կատարել է Քերեմի, Մաջնունի («Ասլի և Քերեմ», «Լեյլի և Մեջնուն» Ուզեիր Հաջիբեկով) և Շահ Իսմայիլի («Շահ Իսմայիլ», Մուսլիմ Մագոմաև) դերերը։

Երգիչը մասնակցել է 1971 թվականին Մոսկվայում կայացած Համաշխարհային երաժշտական կոնգրեսին և արժանացել ՅՈՒՆԵՍԿՕ-ի կրծքանշանի և պատվոգրի։

1964 թվականիի հունիսի 29-ին նրան շնորհվել է Ադրբեջանական ԽՍՀ ժողովրդական արտիստի պատվավոր կոչում։ Աբուլֆաթ Ալիևը մահացավ 1990 թվականի դեկտեմբերի 27-ին։

## Ծանոթագրություններ

## Արտաքին հղումներ
* [Абульфат Алиев / [Սառա Ղադիմովա|Сара Кадымова] ‎– Азербайджанские песни и мугамы]

Կատեգորիա:Ադրբեջանցի երգիչներ
Կատեգորիա:Օպերային երգչուհիներ
Կատեգորիա:Ադրբեջանական ԽՍՀ ժողովրդական արտիստներ
Չիտլուկ

**Չիտլուկ** (), քաղաք Բոսնիա և Հերցեգովինայի հարավային հատվածում։ Տեղակայված է Մոստար քաղաքից ոչ հեռու։ Վարչականերոն գտնվում է Բոսնիա և Հերցեգովինայի Դաշնությունում։ Համանուն համայնքի վարչական կենտրոնն է։

## Բնակչություն
### 1971
15,359 ընդամենը
* Խորվաթներ - 15,055 (98.02%)
* Բոսնիացիներ - 183 (1.19%)
* Սերբեր - 64 (0.41%)
* այլազգիներ - 57 (0.38%)

### 1991
1991 թվականի մարդահամարի տվյալների համաձայն՝ համայնքի բնակչությունը կազմում է 14,709 մարդ, որոնցից՝
*14,544 Խորվաթներ (98.9%)
*110 Բոսնիացիներ (0.8%)
*19 Սերբեր (0.1%)
*17 Հարավսլավներ (0.1%) 
* 19 այլազգիներ (0.1%)

Չիտլուկ քաղաքում 4,317 մարդ, որոնցից ավելի քան 99%-ը Խորվաթներ։

### 2013

## Հայտնի բնիկներ
* Մարին Չիլիչ, թենիսիստ
* Զորան Պլանինիչ, բասկետբոլիստ
* Մատե Բուլիչ, երգիչ
* Իվիցա Զուբաց, բասկետբոլիստ

## Քույր քաղաքներ
*  Պոջո Սան Մարչելո, Անկոնա, Մարկե, Իտալիա
*  Կրիժևցի, Կոպրիվնիցկո-Կրիժևացկայա, Խորվաթիա

## Ծանոթագրություններ

## Գրականություն
* Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981 и 1991.

## Արտաքին հղումներ
* Քաղաքի պաշտոնական կայք

Կատեգորիա:Բոսնիա և Հերցեգովինայի քաղաքներ
Սիձյոնավատե

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 18,74 կմ², բնակչությունը՝ 56 662 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 3023,59 մարդ/կմ²։

## Աշխարհագրական դիրք
Սիձյոնավատե քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Նեյագավա, Կատանո, Դայթո, Իկոմա քաղաքները։

## Բնակչություն
Քաղաքի բնակչությունը կազմում է 56 662 մարդ (2014 թվականի օգոստոսի 1-ի տվյալների համաձայն), իսկ խտությունը՝ 3023,59 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Սիձյոնավատե քաղաքը խորհրդանշող ծառ է համարվում կամֆորայի ծառը, ծաղիկ՝ *[[Rhododendron indicum]]*-ը։

## Ծանոթագրություններ

## Արտաքին հղումներ
* * Ճապոնական Սիձյոնավատե քաղաքի պաշտոնական վեբկայք

Կատեգորիա:Ճապոնիայի քաղաքներ
Արբո (Գորիի շրջան)

**Արբո** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 29 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 293 մարդ։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Քրիստոսի Հարության տաճար (Թունիս)

**Քրիստոսի Հարության տաճար**, Ռուս ուղղափառ եկեղեցու տաճար Թունիսում։ Կառուցվել է 1953-1956 թվականներին ճարտարապետ Միխայիլ Կոզմինի նախագծով։ Օծվել է Քրիստոսի Հարության անունով։

## Պատմություն
1920 թվականի դեկտեմբերին Թունիսի ափերին տեղակայված ֆրանսիական Բիզերտու ռազմական նավահանգիստ է ժամանել Ռուսաստանի Սևծովյան նավատորմի էսկադրան։ Էսկադրայի հետ Թունիս են ժամանել շուրջ 6000 ռուս փախստականներ, որոնց մեծ մասը շուտով մեկնել է այլ երկրներ։ Սկզբնական շրջանում ժամերգությունները տեղի են ունեցել նավի եկեղեցում, ապա մասնավոր բնակարաններում։ 1938 թվականին Բիզերտե քաղաքում ռուսական համայնքի միջոցներով կառուցվել է առաջին ուղղափառ տաճարը, որ կոչվել է Ալեքսանդր Նևսկու անունով։

Թունիսի ռուսական համայնքն ավելի մեծաթիվ է եղել, սակայն պատարագները երկար ժամանակ անցկացվել են մի եկեղեցում, որը գտնվել է արաբական փոքր պալատի տարածքում։ Սեփական տաճարի առաջին քարի հիմնարկեքը տեղի է ունեցել միայն 1953 թվականի հոկտեմբերին։ Տաճարի շինարարությունը կատարվել է ռուսական համայնքի միջոցներով, զգալի գումար են նվիրաբերել նաև տեղի ֆրանսիական իշխանությունները։ Շինարարությունն արժեցել է 5 մլն ֆրանկ։ 1956 թվականին Քրիստոսի Հարության տաճարը բացվել է և հունիսի 10-ին օծվել է Շանհայի արքեպիսկոպոս Հովհաննեսի կողմից։ Տաճարի առաջին վանահայր է դարձել Միտրոֆանը (Եդլինսկի-Մանույլով)։

Միագմբեթ քարե տաճարը կառուցվել է Պսկովի ճարտարապետության ավանդույթներով և Ներլիի Պոկրովյան եկեղեցու նմանությամբ։ Նախագծի հեղինակը ճարտարապետ Միխայիլ Կոզմինն է, որը Թունիս էր տեղափոխվել 1940-ականներին։ Տաճարի շինարար-ճարտարագետը եղել է Վ. Լագոդովսկին։ Սրբապատկերներն ու եկեղեցական իրերը տաճար են տեղափոխվել ռուսական նավերից՝ «գեներալ Ալեքսեև» գծանավից, «Կագուլ» թեթև հածանավից և «Գեորգի Պոբեդոնոսեց» շտաբ-նավից։ Բացի այդ, տաճարում կան Տիրոջ մկրտության և Սուրբ Աստվածածնի ավետման սրբապատկերներ, որ բերվել են 1854 Սևաստոպոլում խորտակված նավերից։ Տաճարի սրբություններից են խաչը են՝ Տիրոջ խաչի կենարար փայտի մի մասնիկով և սուրբ նահատակ Կիպրիան Կարթագենացու մասունքների մի մասնիկ։

Սկզբում տաճարը գտնվել է արտասահմանում Ռուս եւղղափառ եկեղեցու իրավասության ներքո։ 1992 թվականին ծխականների դիմումից հետո որոշվել է համայնքն ընդունել Մոսկվայի պատրիարքարանի իրավասության ներքո։ Այդ ժամանակից ի վեր տաճարի վանահայրն է Դմիտրի Նեցվետեևը։

## Ծանոթագրություններ

## Արտաքին հղումներ
* 

Կատեգորիա:Թունիսի եկեղեցիներ
Կատեգորիա:Տաճարներ այբբենական կարգով
Փոքր սպիտակ սագ

**Փոքր սպիտակ սագ** (), սպիտակ սագի (*Anser caerulescens*) տեսակ։ Սպիտակ սագի մեկ այլ տեսակ է մեծ սպիտակ սագը (*A. c. atlanticus*), այս թռչունները տարբերվում են առաջին հերթին փոքր չափերով և այնուհետև տարածվածությամբ (ապրում են Հյուսիսային Ամերիկայի արևմտյան և կենտրոնական տարածքներում, մինչդեռ մեծ սպիտակ սագերը՝ (*A. c. atlanticus*) հյուսիսում և արևելքում)։

## Արեալ
Բնադրում են Հյուսիսային Կանադայի կենտրոնից մինչև Բերինգի նեղուցն ընկած տարածքներում։ Ամռանը գաղթում են Կալիֆորնիա և ԱՄՆ-ի հարավ-արևելք, ըստ որոշ աղբյուրների նաև Ճապոնիա, նկատվում են նաև Արևմտյան Եվրոպայի և ԱՊՀ-ի տարածքներում։

## Գունավորում
Ձևավորվում է երկու գույնի երկձևություն (մորֆիզմ)՝ սպիտակ և «կապույտ»։ Սպիտակների ներկայացուցիչները ամբողջությամբ սպիտակ են, բացառությամբ թևերի սև վերջավորության, իսկ «կապույտների» ներկայացուցիչները հիմնականում մուգ գույնի են, գլուխը, պարանոցը և որոշ պոչի մի քանի փետուրներ սպիտակ են։ Սպիտակ սագի մեկ այլ ենթատեսակում, (*А. c. atlanticus՝* մեծ սպիտակ սագ) հայտնաբերվել է գրեթե բացառապես սպիտակ մորֆ (երկձևություն)։

## Պատկերասրահ

Պատկեր:Anser caerulescens CT2.jpg|Կապույտ մորֆ
Պատկեր:Lesser Snow Goose in White Phase.jpg|Սպիտակ մորֆ
Պատկեր:Ganso 090.jpg
Պատկեր:Anser caerulescens MHNT.ZOO.2010.11.15.1.jpg|Փոքր սպիտակ սագի ձու


## Ծանոթագրություններ

Կատեգորիա:ԲՊՄՄ կարմիր ցանկի քիչ մտահոգող տեսակներ
Իգոր Նևերով

**Իգոր Նևերով** (, ), խորհրդային և ռուսական դիվանագետ։ 2018 թվականի սեպտեմբերի 29-ից Ռուսաստանի Դաշնության Նախագահի աշխատակազմի արտաքին քաղաքականության վարչության պետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1978)։ 1978 թվականից սկսել է զբաղվել դիվանագիտական գործունեությամբ։

* 1978-1984 թվականներին՝ ԱՄՆ-ում ԽՍՀՄ դեսպանատան կցորդ։
* 1984-1987 թվականներին՝ ԽՍՀՄ ԱԳՆ ԱՄՆ-ի և Կանադայի բաժնի աշխատակից։
* 1987-1992 թվականներին՝ ԽՍՀՄ դեսպանության երկրորդ քարտուղար, ապա ԱՄՆ-ում Ռուսաստանի դեսպան։
* 1992-1994 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի ռազմաքաղաքական խնդիրների բաժնի ղեկավար։
* 1994-1998 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի փոխտնօրեն։
* 1998-2002 թվականներին՝ ԱՄՆ-ում Ռուսաստանի դեսպանատան դեսպանորդ խորհրդական։ 
* 2002 թվականի սեպտեմբերից-2009 թվականի սեպտեմբերը՝ Ռուսաստանի ԱԳՆ Հյուսիսային Ամերիկայի դեպարտամենտի տնօրեն։
* 2004 թվականի սեպտեմբերի 13-ից-2010 թվականի փետրվարի 16-ը՝ Ռուսաստանի ԱԳՆ կոլեգիայի անդամ։
* 2009 թվականի սեպտեմբերի 4-ից-2014 թվականի մայիսի 7-ը՝ Շվեդիայում Ռուսաստանի արտակարգ և լիազոր դեսպան։
* 2014 թվականի մայիսի 12-ից՝ Ռուսաստանի ԱԳՆ Երկրորդ եվրոպական դեպարտամենտի տնօրեն։
* 2014 թվականի օգոստոսի 11-ից՝ Ռուսաստանի ԱԳՆ կոլեգիայի անդամ։
* 2018 թվականի սեպտեմբերի 29-ից՝ Ռուսաստանի Դաշնության Նախագահի աշխատակազմի արտաքին քաղաքականության վարչության պետ։

## Ընտանիք
Կինը՝ Ելենա Նևերովը, Մոսկվայի միջազգային հարաբերությունների պետական ինստիտուտում անգլերենի դասախոս է։ Նրանք ունեն երկու դուստր։

## Պարգևներ
* Բարեկամության շքանշան (2009 թվականի օգոստոսի 18)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա դիվանագիտական ծառայության համար*։
* Պատվո շքանշան (2016 թվականի օգոստոսի 26)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Դիվանագիտական աստիճան
Արտակարգ և լիազոր դեսպան (2008 թվականի հուլիսի 28)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Կենսագրություն Շվեդիայում Ռուսաստանի դեսպանատան կայքում

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կավանիսի (Հյոգո)

, Ճապոնիայի Հյոգո պրեֆեկտուրայում գտնվող քաղաք։ Քաղաքի մակերեսը կազմում է 53,44 կմ², բնակչությունը՝ 155 846 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2916,28 մարդ/կմ²։

## Աշխարհագրական դիրք
Կավանիսի քաղաքը տեղակայված է Հոնսյու կղզու Կինկի տարածաշրջանի Հյոգո պրեֆեկտուրայում։ Այս քաղաքի հետ սահմանակցում են Իտամի, Տակարաձուկա, Իկեդա, Մինոո քաղաքները և Ինագավա, Տոյոնո, Նոսե ավանները։

## Բնակչություն
Քաղաքի բնակչությունը կազմում է 155 846 մարդ (2014 թվականի հունիսի 1-ի տվյալների համաձայն), իսկ խտությունը՝ 2916,28 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Հյոգո գավառի այս քաղաքը խորհրդանշող ծառ է համարվում սակուրան, ծաղիկ՝ *[[Gentiána scábra]]*-ն։

## Ծանոթագրություններ

## Արտաքին հղումներ
* Ճապոնական Կավանիսի քաղաքի պաշտոնական վեբկայք
* 

Կատեգորիա:Ճապոնիայի քաղաքներ
Տոյոնո

, Ճապոնիայի Օսակա պրեֆեկտուրայի Տոյոնո գավառում գտնվող ավան։ Ավանի մակերեսը կազմում է 34,37 կմ², բնակչությունը՝ 20 221 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 588,33 մարդ/կմ²։

## Աշխարհագրական դիրք
Տոյոնո ավանը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս ավանի հետ սահմանակցում են Իբարակի, Մինոո, Կամեոկա, Կավանիսի քաղաքները և Նոսե ավանը։

## Բնակչություն
Ավանի բնակչությունը կազմում է 20 221 մարդ (2014 թվականի օգոստոսի 1-ի տվյալների համաձայն), իսկ խտությունը՝ 588,33 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Ավանը խորհրդանշող ծառ է համարվում կրիպտոմերիան, ծաղիկ՝ խատուտիկը, թռչուն՝ *[[Cettia diphone]]*-ը։

## Ծանոթագրություններ

## Արտաքին հղումներ
* * Ճապոնական Տոյոնո ավանի պաշտոնական վեբկայք

Կատեգորիա:Օսակա պրեֆեկտուրայի ավաններ
Երկարապոչ արծիվ

**Երկարապոչ արծիվ** (), բազեների ընտանիքի (*Accipitridae*) գաղթող խոշոր գիշատիչ թռչուն։ Սնվում է քաղցրահամ ջրերի ձկներով։

## Տարածվածություն
Հանդիպում է Կենտրոնական Ասիայում, Կասպից ծովի և Դեղին ծովի միջև, Ղազախստանից և Մոնղոլիայից մինչև Հիմալայան լեռներ, Պակիստանում, Հնդկաստանում և Բանգլադեշում։ Մասնակիորեն գաղթել են. Կենտրոնական Ասիայի և Հարավային Ասիայի թռչունները ձմեռում են Հյուսիսային Հնդկաստանում, իսկ արևմտյան թռչունները՝ Պարսից ծոցում։

## Բնութագիր
Երկարապոչ արծիվն ունի վառ շագանակագույն գլխանոց, սպիտակ դեմք, մուգ շագանակագույն թևեր և կարմրագորշ մեջք։ Պոչը սև է՝ բնորոշ միջին սպիտակ շերտերով։ Երիտասարդ թռչունները ամբողջությամբ թուխ են և պոչը առանց շերտերի։ Թռչունը 72-84 սմ երկարություն ունի, իսկ թևերի բացվածքը՝ 180-205 սմ։ Էգ արծվի քաշը 2,1-3,7 կգ է, որձ արծվինը՝ 2-3,3 կգ։
## Պատկերասրահ

Պատկեր:Pallas's Fish Eagle ( Haliaeetus leucoryphus).jpg|Երկարապոչ արծիվ
Պատկեր:Pallas's Fish Eagle - Haliaeetus leucoryphus - DSC00836.jpg
Պատկեր:Pallas's Fish Eagle ( Haliaeetus leucoryphus) 2.jpg
Պատկեր:Pallas's Fish Eagle (Haliaeetus leucoryphus) (20202356625).jpg
Պատկեր:Pallas's Fish Eagle ( Haliaeetus leucoryphus) - Flickr - Lip Kee.jpg
Պատկեր:Pallas's Fish-eagle Haliaeetus leucoryphus nest by Dr. Raju Kasambe DSCN0662 (11).JPG|Երկարապոչ արծվի բույն
Պատկեր:Pallas's Fish-eagle Haliaeetus leucoryphus nest by Dr. Raju Kasambe DSCN0662 (12).JPG
Պատկեր:(5) Pallas's Fish Eagle at Corbett National park, Uttarakhand India March 2013.jpg
Պատկեր:Pallas's fish eagle in flight.jpg|Երկարապոչ արծիվը թռչելիս
Պատկեր:Pallas's Fish Eagle ( Haliaeetus leucoryphus) - Flickr - Lip Kee (2).jpg
Haliaeetus leucoryphus MHNT.ZOO.2010.11.96.6.jpg |Museum specimen - Kraï de l'Altaï, Russia


## Ծանոթագրություններ

## Արտաքին հղումներ
* База данных «Позвоночные животные России»: орлан-долгохвост
* ARKive: Images and movies
* BirdLife Species Factsheet 
* ''H. leucoryphus'' range map  (very large and slow to load)

Կատեգորիա:Հնդկաստանի թռչուններ
Կատեգորիա:Բազեանմաններ
Կատեգորիա:Ճուռակներ
Ջանիբեկ Ջանիբեկյան

**Ջանիբեկ Ջանիբեկյան** (), հայ արձակագիր։

## Կենսագրություն
Ծնվել է 1928 թվականին Աշտարակի շրջանի Կոշ գյուղում։ 1953 թվականին ավարտել է Առևտրի կոոպերացիայի տեխնիկումի հաշվապահության բաժինը և այդ մասնագիտությամբ անցել է աշխատանքի։ ԱՄՆ է տեղափոխվել է 1991 թվականին։ Հրատարակել է մանրապատումների ու կարճ պատմվածքների ժողովածուներ։

## Երկեր
* Մի ծուխ էլ մարեց (վիպակ), Լոս Անջելես, Գրքասեր, 2002, 142 էջ։
* Մխացող ծուխ, Լոս Անջելես, Գրքասեր, 2002, 180 էջ։
* Նվիրում (վիպակ), Լոս Անջելես, Գրքասեր, 2002, 61 էջ։
* Հասուն հասկերի ցորեան հոտը, Լոս Անջելես, Գրքասեր, 2003, 130 էջ։
* Մարդեղություն, Լոս Անջելես, տպ. Արաքս, 2003, 187 էջ։
* Ապաշխարանք (պատմվածքներ), Ե., Վան Արյան, 2004, 248 էջ։
* Ձորաղբյուր (պատմվածքներ), Ե., Վան Արյան, 2004, 184 էջ։
* Մխացող կարոտներ (պատմվածքներ), Ե., Վան Արյան, 2004, 120 էջ։
* Իմ քթոցը (պատմվածքներ), Ե., Վան Արյան, 2005, 257 էջ։
* Բարով ես եկել (պատմվածքներ), Ե., Վան Արյան, 2005, 118 էջ։
* Մնաք բարով (պատմվածքներ), Ե., Վան Արյան, 2007։
* Է՛ն աստվա՛ծ... (պատմվածքներ), Ե., Վան Արյան, 2008, 108 էջ։
* Ճաղապատ պատուհաններ իմ և իմ միջև... (պատմվածքներ), Ե., Վան Արյան, 2010, 172 էջ։
* Մեր հեքիաթը, Ե., Վան Արյան, 2010, 119 էջ։
* Տոհմատուն..., Ե., Վան Արյան, 2012, 126 էջ։
* Սրտափեշս դատարկեմ, Ե., Վան Արյան, 2014։

## Ծանոթագրություններ

Կատեգորիա:Հայ արձակագիրներ
Կատեգորիա:Ամերիկահայ արձակագիրներ
Կատեգորիա:Հայ տղամարդ գրողներ
Լյուբուշկի (համայնք)

**Լյուբուշկի համայնք** (, ), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Լյուբուշկի քաղաքը։

## Բնակչություն
1991 թվականի մարդահամարի տվյալների համաձայն՝ համայնքում բնակվում է 28340 մարդ։

## Տես նաև
* Բոսնիա և Հերցեգովինայի Դաշնության համայնքներ

## Ծանոթագրություններ

## Գրականություն
* Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.

## Արտաքին հղումներ
* Saopćenje Federalnog saveza za statistiku 9.septembar 2009. godine
* Լյուբուշկի համայնքի պաշտոնական կայքէջ 

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության համայնքներ
Կատանո

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 25,55 կմ², բնակչությունը՝ 76 597 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2997,93 մարդ/կմ²։

## Աշխարհագրական դիրք
Կատանո քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Հիրակատա, Նեյագավա, Սիձյոնավատե, Իկոմա քաղաքները։

## Բնակչություն
Քաղաքի բնակչությունը կազմում է 76 597 մարդ (2014 թվականի հունիսի 1-ի տվյալների համաձայն), իսկ խտությունը՝ 2997,93 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Քաղաքը խորհրդանշող ծառ է համարվում սակուրան, ծաղիկ՝ մրտավարդը, թռչուն՝ *[[Phasianus versicolor]]*-ը։

## Ծանոթագրություններ

## Արտաքին հղումներ
* * Ճապոնական Կատանո քաղաքի պաշտոնական վեբկայք

Կատեգորիա:Ճապոնիայի քաղաքներ
Գագլուանթուբանի

**Գագլուանթուբանի** (), գյուղ Վրաստանում։ Գտնվում է Շիդա Քարթլի մարզի Գորիի շրջանում։

## Դիրք
Գտնվում է ծովի մակարդակից 1440 մետր բարձրության վրա։ Շրջկենտրոն Գորիից հեռու է 36 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ։

## Ծանոթագրություններ

Կատեգորիա:Գորիի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Ավագյանց

**Ավագյանց**, հայկական ազգանուն։

## Ազգանունը կրողներ
* Գեդեոն Մովսեսի Ավագյանց (1919-1984), ռադիոֆիզիկոս։ 
* Խաչատուր Ավագյանց (1825-1865), բանաստեղծ, բժիշկ։
* **[[Սերգեյ Ավագյանց (այլ կիրառումներ)|Սերգեյ Ավագյանց]]**
** Սերգեյ Իոսիֆի Ավագյանց (1957), զորապետ։
** Սերգեյ Պետրոսի Ավագյանց (1940-2012), գինու կենսաքիմիայի և տեխնոլոգիայի բնագավառի գիտնական։

## Տես նաև
* Ավագյան

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայերեն հիմքով ազգանուններ
Կատեգորիա:Հայկական ազգանուններ
Կատեգորիա:Յանց վերջածանցով ազգանուններ
Էսբյերգ

**Էսբյերգ** (), քաղաք Դանիայում, տրանսպորտային ու նավահանգստային կարևոր հանգույց Յուտլանդիա թերակղզու արևմտյան ափին։ Վարչական կենտրոնը Էսբյերգ կոմունան է (Հարավային Դանիա տարածաշրջան)։ Բնակչությունը 2006 թվականի տվյալներով կազմել է 71.886 մարդ։

## Պատմություն
Քաղաքը հիմնադրվել է 1868 թվականին, երբ Դանիան կորցրել է Շլեզվիգը Ալտոնայի ծովախորշի հետ փոխանակման արդյունքում (ներկայումս` Համբուրգի շրջան, Գերմանիա)։ Մինչ այդ այն եղել է Հյուսիսային ծովի ափերի դանիական ամենակարևոր նավահանգիստը։ 1874 թվականին կառուցվել է երկաթգիծ, որը կապել է Էսբյերգը Ֆրեդերիսիա և Վարդե քաղաքների հետ։ Նույն թվականին ավարտվել է ծովախորշի շինարարությունը։ Այն սկսել են կիրառել գյուղատնտեսական մթերքների արտահանման համար։ Էսբյերգը քաղաքի կարգավիճակ է ստացել 1899 թվականին։

## Տնտեսություն
Նախկինում Էսբյերգը եղել է Դանիայի ձկնորսական ամենամեծ նավահանգիստը։ Ներկայումս ձկնարդյունաբերությունը քաղաքի տնտեսության առաջատար ճյուղն է։ Բացի դրանից` քաղաքում գործում են մեքենաշինական ու նավաշինական, նավթային արդյունաբերության, սննդի ձեռնարկություններ, այդ թվում` ձկան վերամշակման գործարաններ։ Էսբյերգի միջոցով են արտահանվում մսային ու կաթնային ապրանքատեսակներ հիմնականում Մեծ Բրիտանիա։

Նավահաղորդակցությամբ կապվում է Նորբյու քաղաքին, որը գտնվում է Ֆանյո կղզում։ Էսբյերգը տրանսպորտային խոշոր հանգույց է (երկաթգիծ, ավտոճանապարհներ, օդանավակայան)։

## Մշակույթ, տեսարժան վայրեր
Քաղաքում գործում են թատրոններ (օպերայի և բալետի, դրամատիկական), թանգարաններ, գրադարաններ։

1996 թվականից օգոստոսի կեսերին քաղաքում տեղի է ունենում երաժշտական փառատոն` 9 օր տևողությամբ։ Փառատոնի մասնակիցները հավաքվում են Տորվետ () կենտրոնական հրապարակում, որտեղ ձևավորվում է գլխավոր բեմահարթակը։

Էսբյերգում գործում են Հարավային Դանիայի և Օլբորգի համալսարանների մասնաճյուղեր։

Քաղաքի հյուսիսարևմտյան ծայրամասում է գտնվում 300 օդաչուների գերեզմանոցը, որոնք մահացել են ֆաշիստական ուժերի դեմ պայքարում Երկրորդ համաշխարհային պատերազմի տարիներին։

## Էսբյերգի համայնք
Էսբյերի համայնքը ձևավորվել է 2007 թվականի Դանիայի վարչական բարեփոխումների արդյունքում, երբ միավորվել են Բրամինգի և Ռիբեի քաղաքապետարանները։ Քաղաքի մակերեսը 741 կմ² է, բնակչությունը՝ 114.097 մարդ (2005)։

Միավորված համայնքներն են Տյոնները հարավում, Հադերսլավը հարավ-արևելքում, Բեյենը արևելքում և Վարդեն հյուսիսում։ Արևմուտքում գտնվում է Ֆանյոի կղզային համայնքը համանուն կղզու վրա։

## Քույր քաղաքներ

*  Սուչժոու
*  Յուվյասկյուլյա
*  Մանիիստոկ
*  Ստավանգեր
*  Շեցին
*  Էսկիլստունա
*  Ֆյարդաբիգդ

## Տես նաև
* Դանիայի քաղաքների ցանկ ըստ բնակչության

## Ծանոթագրություններ

## Գրականություն
* 
* Encyclopædia Britannica 2007 Ultimate Reference Suite (2007)

## Արտաքին հղումներ
* Էսբյերգի պաշտոնական տեղեկատվական պորտալ 
* http://www.nyesbjergkommune.dk/home
* http://www.visitesbjerg.dk/ 

Կատեգորիա:1868 թվականին հիմնադրված բնակավայրեր
Կատեգորիա:Դանիայի բնակավայրեր
Կատեգորիա:Դանիայի քաղաքներ
Կատեգորիա:Էսբյերգ (կոմունա)
Ադեմ Դեմաչի

**Ադեմ Դեմաչի** (, ), ալբանական ծագմամբ կոսովացի գրող և քաղաքագետ։

## Կյանք
28 տարի անց է կացրել բանտում՝  Հարավսլավիայում ալբանական ժողովրդի նկատմամաբ վատ վերաբերմունքի դեմ արտահայտվելու, ինչպես նաև կոմունիզմի և Իոսիպ Բրո Տիտոյի վարչակարգը քննադատելու պատճառով։ Բանտարկության ժամանակ ճանաչվել է «Amnesty International» խղճի բանտարկյալ։ Հայտնի էր «Կոսովացի Նելսոն Մանդելա» մականվամբ։

Բանտից ազատվելուց հետո՝ դարձել է մարդու իրավունքների և հիմնարար ազատության պաշտպանության խորհրդի նախագահ։ 1992 թվականին Եվրոպական խորհրդարանի կողմից պարգևատրվել է Սախարովի անվան մրցանակով։ 1966 թվականին առաջադրվել է Խաղաղության Նոբելյան մրցանակի։

1988-1999 թվականներին Կոսովոյի ազատագրության բանակի քաղաքական ներկայացուցիչն էր։ Պատերազմի ժամանակ նա չի լքել Կոսովոն։

Հանդես է եկել Կոսովոյի փոքրամասնությունների իրավունքի պաշտպանի դերում։ Մինչև 2004 թվականը Կոսովոյի ռադիոյի և հեռուստատեսության տնօրենն էր, Կոսովոյի գրողների միության նախագահը՝ 2005-2007 թվականներին։ Նա «Ինքնորոշում» կուսակցության անդամ Ալբինա Կուրտի համախոհն էր։

## Մահ
Ադամ Դեմիչին մահացել է 2018 թվականի հուլիսի 26-ին, 82 տարեկան հասակում, Պրիշտինայում։ Նրա մահը նշանավորել են եռօրյա ազգային սգով։ 2018 թվականի հուլիսի 28-ին Դեմեչիին հուղարկավորել են Պրիշտինայի նահատակների գերեզմանատանը։

## Ծանոթագրություններ

## Արտաքին հղումներ
* Սախարովի անվան մրցանակի դափնեկիր 1991

Կատեգորիա:Սախարովի անվան մրցանակակիրներ
Կատեգորիա:Կոսովացի գրողներ
Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Կոսովացի քաղաքական գործիչներ
Կատեգորիա:Ալբանիայի քաղաքական գործիչներ
Կատեգորիա:Ալբանացի գրողներ
Բիլլի Այքներ

**Բիլլի Այքներ** (, ), ամերիկացի կատակերգակ, դերասան և սցենարիստ։ Առավել հայտնի է որպես «Բիլլին փողոցում» (*Billy on  the Street*) կատակերգական հեռուստախաղի ստեղծող, պրոդյուսեր և վարող, ինչպես նաև «Զբոսայգիներ և հանգստի գոտիներ» և «Ամերիկյան սարսափ պատմություն» հեռուստասերիալներից։

## Վաղ տարիներ
Ծնվել է հրեաների ընտանիքում։ Նա 1996 թվականին ավարտել է Սթայվեսանտի միջնակարգ դպրոցը, իսկ 2000 թվականին՝ Հյուսիս–արևմտյան համալսարանը։ Դերասան Ռոբին Լորդ Թեյլորը եղել է նրա համալսարանի սենյակակիցը։

## Կարիերա
Լինելով երեխա՝ Այքները նկարահանվել է գովազդներում։ 12 տարեկան հասակում հայտնվել է «Շաբաթ երեկոյան ուղիղ եթերում» հաղորդման մեջ, որտեղ կատարեց դերասան Ջոն Գուդմենի որդու դերը։ Նախքան սկսելը կոմեդիական կարիերան՝ հանդես է եկել «Բրոդվեի» թատրոնում։

Այքները ձեռք բերեց համբավ բեմական քննադատների կողմից լավ ընդունված «Creation Nation: A Live Talk Show»–ից։ Նա հայտնվել է Կոնան Օ'Բրայենի գլխավորած «Կոնան» շոուի մեջ՝ որպես բնօրինակ կարճամետրաժ հոլովակներում հատուկ թղթակից, ինչպես նաև Էնդի Կոենի հետ «Նայիր, թե ինչ է կատարվել ուղիղ եթերում» հաղորդման մեջ, «Վերջին զանգ Կարսոն Դեյլիի հետ», «Վենդի Վիլյամսի շոուն»,«Նորաձև հսկում» Ջոն Ռիվրզի հետ հաղորդման դերերում։

«Բոբի խորտկարան» մուլտսերիալի մի քանի էպիզոդներում հնչյունավորել է գրադարանավար պարոն Էմբրոուզին։ Այքները Նյու Յորքի իպրովիզացիոն թատրոնի՝ «Upright Citizens Brigade Theatre»–ի նախկին անդամ է։

2011 թվականից սկսած Այքները հանդես է գալիս «Billy on the Street» խաղային շոուի ստեղծող, առաջատար և գործադիր պրոդյուսեր, որի համար 2013 թվականին առաջադրվել է «Էմմի» ամենօրյա մրցանակի՝ «Լավագույն առաջատար խաղի ցուցադրում» անվանակարգում։ 2017 թվականին ծրագիրն առաջադրվել է «Էմմի» մրցանակի՝ «Լավագույն էսքիզներ» անվանակարգում։

2013 թվականին Այքները հայտնվել է «Պուրակներ և հանգստայան գոտիներ» սերիալի վեցերորդ եթերաշրջանում՝ որպես հրավիրված աստղ, իսկ յոթերորդ եթերաշրջանից մտել է շոուի գլխավոր դերակատար։

Ներկա ժամանակում Այքները Ջուլի Կլաուսների հետ կատարում է «Հուլու» ծառայության բնօրինակ շարքից «Դժգոհ մարդիկ» սերիալի գլխավոր դերը, որի գործադիր պրոդյուսերը հանդիսանում է դերասանուհի և կատակերգուհի Էմի Պոլերը։ Նախագծի պրեմիերան տեղի է ունցել 2015 թվականի օգոստոսի 5–ին։ 2016 թվականին հայտնվել է «Հարևաններ։ Պատերազմի արահետներով 2» ֆիլմում։

2017 թվականի մարտին հայտարարվեց, որ Այքները կստանա կրկնվող դեր «Ամերիկյան սարսափ պատմություն» սերիալի յոթերորդ սեզոնում։ 2017 թվականին հայտնի դարձավ, որ նա «Առյուծ արքան» ֆիլմում կհնչյունավորի Տիմոնին։

## Ֆիլմագրություն
### Ֆիլմեր

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի արվեստագետներ
Կատեգորիա:Ամերիկացի կատակերգուներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ գրողներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Սցենարիստներ այբբենական կարգով
Լուիս Մագո

**Լուիս Էնրիկե դել Պինո Մագո** (, ), վենեսուելացի ֆուտբոլիստ, Վենեսուելայի հավաքականի և «Պալեստինո» ակումբի կիսապաշտպան։

## Ակումբային կարերիա
Մագոն իր պրոֆեսիոնալ կարերիան սկսել է «Դեպորտիվ Անսոատեգի» ակումբում։ 2014 թվականի հոկտեմբերի 20-ին «Սամոր» ակումբի դեմ խաղում նա իր նորամուտն է նշել Վենեսուելայի ֆուտբոլի հավաքականի կազմում։ 2015 թվականի սկզբում խաղային պրակտիկա ձեռք բերելու նպատակով Մագոն ազատ գործակալի իրավունքով տեղափոխվել է «Կարաբոբո» ակումբ։ Փետրվարի 25-ին «Պորտուգես» ակումբի դեմ խաղում Մագոն իր նորամուտն է նշել նոր ակումբում։ Վարձավճարի ավարտին Մագոն վերադարձել է «Դեպորտիվո Անսոատեգի» ակումբ։ 2016 թվականի մարտի 6-ին «Էստուդիանտես դե Կարակաս» ակումբի դեմ խաղում Լուիսը թիմի կազմում խփել է իր առաջին գոլը։ 2017 թվականին Մագոն մշտական հիմունքներով վերադարձել է «Կարաբոբո» ակումբ։ Ապրիլի 14-ին «Սուլի» ակումբի դեմ խաղում Լուիսը թիմի կազմում իր առաջին գոլն է խփել։

2019 թվականին Մագոն տեղափոխվել է չիլիական «Պալեստինո» ակումբ։ Փետրվարի 15-ին «Ունիոն Լա-Կալերա» ակումբի դեմ խաղում իր նորամուտն է նշել Չիլիի ֆուտբոլային առաջնությունում։ Ապրիլի 29-ին «Կոկիմբո Ունիդո» ակումբի դեմ խաղում Լուիսը թիմի կազմում իր առաջին գոլն է խփել։

## Միջազգային կարերիա
2018 թվականի սեպտեմբերի 8-ին Կոլումբիայի ֆուտբոլի ազգային հավաքականի դեմ ընկերական խաղում Մագոն իր նորամուտն է նշել Վենեսուելայի ֆուտբոլի ազգային հավաքականում։ Հոկտեմբերի 16-ին Արաբական Միացյալ Էմիրությունների ֆուտբոլի ազգային հավաքականի դեմ խաղում Լուիսը իր առաջին գոլն է խփել ազգային հավաքականի կազմում։

2019 թվականին Մագոն մասնակցել է Ամերիկայի և Բրազիլիայի գավաթի խաղին։ Մրցաշարում նա խաղացել է Պերուի, Բոլիվիայի և Արգենտինայի ֆուտբոլի ազգային հավաքականների դեմ խաղերին։

### Գոլեր Վենեսուելայի հավաքականի կազմում

## Ծանոթագրություններ

Կատեգորիա:Վենեսուելայի հավաքականի ֆուտբոլիստներ
Կատեգորիա:Վենեսուելացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ